Софтуерната система за бизнес анализи Tableau за шеста поредна година е определена като лидер в класацията Gartner Magic Quadrant. Припомняме, че по традиция всеки февруари излиза новото издание на „магическия квадрант“, което оценява водещите софтуерни решения от типа BI (Business Intelligence – бизнес анализи) по множество показатели. Сред критериите, по които се оценяват различните системи, са тяхната инфраструктура, възможностите за управление на данните, анализи и визуализации, лесното споделяне на информацията и насърчаването на сътрудничеството. Крайният резултат дава оценка за лекотата в изпълнението на справките и анализите, както и тяхната завършеност.